2000/181/EY: Komission päätös, tehty 23 päivänä helmikuuta 2000, yksityiskohtaista tutkimusta varten toimitettujen asiakirjojen periaatteellisesta tunnustamisesta tiaklopridin, forklorfenuronin ja tiametoksaamin mahdollisen lisäyksen vuoksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (tiedoksiannettu numerolla K(2000) 474) (ETA:n kannalta merkityksellinen teksti)



Virallinen lehti nro L 057 , 02/03/2000 s. 0035 - 0036



KOMISSION PÄÄTÖS, tehty 23 päivänä helmikuuta 2000, yksityiskohtaista tutkimusta varten toimitettujen asiakirjojen periaatteellisesta tunnustamisesta tiaklopridin, forklorfenuronin ja tiametoksaamin mahdollisen lisäyksen vuoksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (tiedoksiannettu numerolla K(2000) 474) (ETA:n kannalta merkityksellinen teksti) (2000/181/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(1), sellaisena kuin se on viimeksi muutettuna komission direktiivillä 1999/80/EY(2), ja erityisesti sen 6 artiklan 3 kohdan, sekä katsoo seuraavaa: (1) Direktiivissä 91/414/ETY (jäljempänä "direktiivi") säädetään kasvinsuojeluaineisiin lisättäväksi sallittuja tehoaineita koskevan yhteisön luettelon kehittämisestä. (2) Hakijat ovat toimittaneet jäsenvaltioiden viranomaisille neljää tehoainetta koskevia asiakirjoja, jotta kyseiset tehoaineet lisättäisiin direktiivin liitteessä I olevaan luetteloon. (3) Bayer Plc toimitti Yhdistyneen kuningaskunnan viranomaisille asiakirjoja tehoaineesta nimeltä tiaklopridi 11 päivänä syyskuuta 1998. (4) SKW Trostberg AG toimitti Espanjan viranomaisille asiakirjoja tehoaineesta nimeltä forklorfenuroni 7 päivänä joulukuuta 1998. (5) Novartis Crop Protection AG toimitti Espanjan viranomaisille asiakirjoja tehoaineesta nimeltä tiametoksaami 17 päivänä maaliskuuta 1999. (6) Edellä mainitut viranomaiset ilmoittivat komissiolle ensimmäisen tutkimuksen tulokset siitä, sisältävätkö asiakirjat direktiivin liitteessä II säädetyt tietovaatimukset, ja siitä, sisältävätkö ne direktiivin liitteessä III säädetyt, vähintään yhteen kyseessä olevaa tehoainetta sisältävään kasvinsuojeluaineeseen liittyvät tietovaatimukset. Tämän jälkeen hakija toimitti asiakirjat 6 artiklan 2 kohdan säännösten mukaisesti komissiolle ja jäsenvaltioille. (7) Tiaklopridia, forklorfenuronia ja tiametoksaamia koskevat asiakirjat toimitettiin pysyvälle kasvinsuojelukomitealle 20 päivänä heinäkuuta 1999. (8) Direktiivin 6 artiklan 3 kohdassa edellytetään, että yhteisössä on varmistettava, että kukin asiakirja täyttää periaatteessa direktiivin liitteessä II säädetyt tietovaatimukset ja direktiivin liitteessä III säädetyt, vähintään yhteen kyseessä olevaa tehoainetta sisältävään kasvinsuojeluaineeseen liittyvät tietovaatimukset. (9) Tällainen varmistus on tarpeen, jotta asiakirjojen yksityiskohtainen tutkimus voitaisiin tehdä ja jotta jäsenvaltioille tarjoutuisi mahdollisuus myöntää kyseistä tehoainetta sisältäville kasvinsuojeluaineille väliaikainen lupa siten, että direktiivin 8 artiklan 1 kohdassa säädettyjä edellytyksiä noudatetaan, erityisesti edellytystä tehdä yksityiskohtainen arviointi tehoaineista ja kasvinsuojeluaineista direktiivin vaatimusten mukaisesti. (10) Tällainen päätös ei estä pyytämästä hakijalta lisätietoja, jos yksityiskohtaista tutkimusta tehtäessä käy ilmi, että tällaisia tietoja tarvitaan päätöksen tekemiseksi. (11) Jäsenvaltioiden ja komission välillä on sovittu, että Yhdistynyt kuningaskunta tekee yksityiskohtaisen tutkimuksen tiaklopridia koskevista asiakirjoista ja Espanja forklorfenuronia ja tiametoksaamia koskevista asiakirjoista. (12) Yhdistynyt kuningaskunta ja Espanja ilmoittavat komissiolle mahdollisimman pian ja joka tapauksessa viimeistään vuoden kuluttua tutkimustensa päätelmät, mahdolliset suositukset tehoaineen lisäämisestä tai lisäämättä jättämisestä direktiivin liitteeseen I ja mahdolliset tätä koskevat edellytykset. Kun tämä arviointikertomus vastaanotetaan, yksityiskohtaisen tutkimuksen tekemistä jatketaan pysyvässä kasvinsuojelukomiteassa eri jäsenvaltioista olevien asiantuntijoiden kanssa. (13) Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Seuraavat asiakirjat täyttävät periaatteessa direktiivin liitteessä II säädetyt tietovaatimukset ja direktiivin liitteessä III säädetyt, vähintään yhteen kyseessä olevaa tehoainetta sisältävään kasvinsuojeluaineeseen liittyvät tietovaatimukset ehdotettujen käyttötarkoitusten osalta: 1. Asiakirjat, jotka Bayer Plc toimitti komissiolle ja jäsenvaltioille tiaklopridin lisäämiseksi direktiivin 91/414/ETY liitteeseen I ja jotka toimitettiin pysyvälle kasvinsuojelukomitealle 20 päivänä heinäkuuta 1999. 2. Asiakirjat, jotka SKW Trostberg AG toimitti komissiolle ja jäsenvaltioille forklorfenuronin lisäämiseksi direktiivin 91/414/ETY liitteeseen I ja jotka toimitettiin pysyvälle kasvinsuojelukomitealle 20 päivänä heinäkuuta 1999. 3. Asiakirjat, jotka Novartis Crop Protection AG toimitti komissiolle ja jäsenvaltioille tiametoksaamin lisäämiseksi direktiivin 91/414/ETY liitteeseen I ja jotka toimitettiin pysyvälle kasvinsuojelukomitealle 20 päivänä heinäkuuta 1999. 2 artikla Tämä päätös on osoitettu kaikille jäsenvaltioille. Tehty Brysselissä 23 päivänä helmikuuta 2000. Komission puolesta David BYRNE Komission jäsen (1) EYVL L 230, 19.8.1991, s. 1. (2) EYVL L 210, 10.8.1999, s. 13.